Diari Oficial de la Generalitat Valenciana


Sumari del DOGV 9090, del 24-05-2021 (2021/5411)

RESOLUCIÓ de 14 de maig de 2021, de la Direcció General de Formació Professional i Ensenyaments de Règim Especial, per la qual s'adapta, amb caràcter experimental, el currículum del cicle formatiu de grau superior de Comerç Internacional, de la família professional de Comerç i Màrqueting, al perfil professional de Comerç Portuari.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9090

Data del DOGV
:   24-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5411


Data del document
:   14-05-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 14 de maig de 2021, de la Direcció General de Formació Professional i Ensenyaments de Règim Especial, per la qual s'adapta, amb caràcter experimental, el currículum del cicle formatiu de grau superior de Comerç Internacional, de la família professional de Comerç i Màrqueting, al perfil professional de Comerç Portuari. [2021/5411]  
Emparada pel Reial decret 1574/2011, de 4 de novembre, pel qual s'estableix el títol de Tècnic Superior en Comerç Internacional i es fixen els seus ensenyaments mínims (BOE 299, 13.12.2011), es desenvolupa l'Ordre 36/2015, de 30 de març, de la Conselleria d'Educació, Cultura i Esport, per la qual s'establix per a la Comunitat Valenciana el currículum del cicle formatiu de grau superior corresponent al títol de Tècnic Superior en Comerç Internacional (DOGV 7500, 08.04.2015), de 2000 hores de duració.  
Actualment, ateses les característiques socioproductives i econòmiques de la Comunitat Valenciana, resulta molt important poder efectuar una oferta formativa actualitzada, flexible i especialitzada dirigida a la població que done una resposta adequada a les seues necessitats i als requeriments del sector productiu, amb l'objectiu de millorar l'accés a llocs de treball qualificats.  
En aquest sentit, la Conselleria d'Educació, Cultura i Esport de la Generalitat Valenciana i la Fundació Valenciaport han començat un procés de revisió de les titulacions de Formació Professional relacionades amb les empreses que se situen en l'entorn portuari de València iniciant-lo pel títol de Tècnic Superior en Comerç Internacional.  
  
En relació amb el teixit empresarial, que es beneficiarà de les millores que es proposen, hem de tindre en compte que la grandària de la comunitat empresarial relacionada, només amb el Port de València, aconsegueix que unes 700 empreses donen treball a uns 39.000 treballadors.  
Amb motiu de millorar la qualitat del servei del sector productiu portuari tan rellevant en el creixement econòmic de la Comunitat Valenciana, és necessari de disposar d'una formació adaptada al perfil professional de Comerç Portuari, per a poder atendre adequadament els interessos del col·lectiu d'alumnat que desitja aconseguir la competència professional associada al perfil assenyalat.  
Mitjançant aquesta proposta es busca millorar la competència lingüística en anglés, les competències associades amb l'ús d'aplicacions informàtiques i les competències necessàries dins de l'àmbit portuari.  
Es pretén, així mateix, utilitzar nova metodologia didàctica, buscant que l'alumnat integre els seus continguts i com a forma de treball de les actituds (treball en equip, responsabilitat, iniciativa?) que es consideren necessàries per a un ple exercici professional. Per a això s'introduïxen dues propostes metodològiques, Missions Comercials i Simulació d'Empreses, a implementar per a aconseguir aquest objectiu.  
Vistes les competències atorgades pel Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'article 6 de la Llei 40/2015, d'1 d'octubre, de règim jurídic del sector públic, aquesta direcció general resol:  
  
Primer  
Aquesta resolució té com a objecte adaptar el currículum del cicle formatiu de grau superior de Comerç Internacional de Formació Professional, de 2000 hores de duració, al perfil professional de Comerç Portuari, de 2104 hores de duració.  
  
Segon  
1. Els continguts del mòdul professional de disseny propi de la Comunitat Valenciana denominat Ofimàtica i Procés de la Informació en el Comerç Internacional, figuren en l'annex I de la present resolució.  
  
2. L'annex II detalla la proposta d'intervenció metodològica: missions comercials i simulació d'empreses.  
3. La distribució horària s'indica en l'annex III d'aquesta resolució.  
  
Tercer  
Les especialitats del professorat per a impartir els mòduls corresponents a aquest cicle formatiu, adaptat al perfil professional de Comerç Portuari, seran les establides en el reial decret que establix el títol de Comerç Internacional.  
  
Quart  
El centre autoritzat per a impartir aquest cicle formatiu de Comerç Internacional adaptat de manera experimental a l'especialitat de Comerç Portuari serà per al curs escolar 2021/2022 en primer, l'IES Pere Boïl, amb codi 22301156, de Manises.  
  
Cinqué  
L'alumnat que supere tots els mòduls que componen el currículum adaptat per aquesta resolució, a més de sol·licitar el títol de Tècnic o Tècnica Superior en Comerç Internacional, rebran una certificació acreditativa on conste que ha cursat i superat el cicle formatiu de Comerç Internacional, adaptat al perfil professional de Comerç Portuari, d'acord amb el model que figura com a annex IV.  
  
Sisé  
La present resolució produirà efectes l'endemà de la publicació en el Diari Oficial de la Generalitat Valenciana.  
  
Seté  
Contra la present resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Educació en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 14 de maig de 2021.- El director general de Formació Professional i Ensenyaments de Règim Especial: Manuel Gomicia Giménez.  
  
  
  
ANNEX I  
Mòdul professional: Ofimàtica i Procés de la Informació   
per al Comerç Internacional  
  
Resultats d'aprenentatge i criteris d'avaluació.  
1. Gestiona els sistemes d'arxius, buscant i seleccionant amb mitjans convencionals i informàtics la informació necessària. Criteris d'avaluació:  
a) S'han detectat necessitats d'informació.  
b) S'han identificat i prioritzat les fonts d'obtenció d'informació.  
  
c) S'han triat cercadors en Intranet i en internet segons criteris de rapidesa i d'opcions de cerca.  
d) S'han emprat eines Web 2.0 per a obtindre i produir informació.  
  
e) S'han utilitzat els criteris de cerca per a restringir el nombre de resultats obtinguts.  
f) S'han aplicat sistemes de seguretat, protecció, confidencialitat i restricció de la informació.  
g) S'ha canalitzat la informació obtinguda, arxivant-la i/o registrant-la, en el seu cas.  
h) S'han organitzat els arxius per a facilitar la cerca posterior.  
  
i) S'ha actualitzat la informació necessària.  
j) S'han complit els terminis previstos.  
k) S'han realitzat còpies dels arxius.  
  
2. Elabora fulls de càlcul adaptats a les necessitats que es plantegen en el tractament de la informació, aplicant les opcions avançades.  
Criteris d'avaluació:  
a) S'han utilitzat les prestacions del full de càlcul per a realitzar gestions de tresoreria, càlculs comercials i altres operacions administratives.  
b) S'han dissenyat i elaborat documents amb el full de càlcul.  
c) S'han relacionat i actualitzat fulls de càlcul.  
d) S'han creat i imbricat fórmules i funcions.  
e) S'han establit contrasenyes per a protegir cel·les, fulls i llibres.  
  
f) S'han obtingut gràfics per a l'anàlisi de la informació.  
g) S'han emprat macros per a la realització de documents i plantilles.  
h) S'han importat i exportat fulls de càlcul creats amb altres aplicacions i altres formats.  
i) S'ha utilitzat el full de càlcul com a base de dades: formularis, creació de llistes, filtratge, protecció i ordenació de dades.  
j) S'han utilitzat aplicacions i perifèrics per a introduir textos, números, codis i imatges.  
  
3. Elabora documents de textos, utilitzant les opcions avançades d'un processador de textos.  
Criteris d'avaluació:  
a)  S'han utilitzat les funcions, prestacions i procediments dels processadors de textos i autoedició.  
b)  S'han identificat les característiques de cada tipus de document.  
c)  S'han redactat documents de text amb la destresa adequada i aplicant les normes d'estructura.  
d)  S'han confeccionat plantilles adaptades als documents administratius tipus, incloent-hi utilitats de combinació.  
e)  S'han integrat objectes, gràfics, taules, fulls de càlcul i enllaços, entre d'altres.  
f)  S'han detectat i corregit els errors comesos.  
g)  S'ha recuperat i utilitzat la informació emmagatzemada.  
h)  S'han utilitzat les funcions i utilitats que garantisquen les normes de seguretat, integritat i confidencialitat de les dades.  
  
4. Gestiona integradament la informació provinent de diferents aplicacions, així com arxius audiovisuals, utilitzant programes i perifèrics específics.  
Criteris d'avaluació:  
a)  S'han gestionat de forma integrada bases de dades, textos i imatges, entre d'altres, important i exportant dades provinents de fulls de càlcul i obtenint documents compostos de totes aquestes possibilitats.  
  
b)  S'han seleccionat arxius audiovisuals de fonts externes i s'ha triat el format òptim d'aquests.  
c)  S'ha creat i mantingut un banc propi de recursos audiovisuals.  
  
d)  S'han personalitzat els arxius audiovisuals en funció de l'objectiu del document que es vol obtindre.  
e)  S'ha respectat la legislació específica en matèria de protecció d'arxius audiovisuals.  
  
5. Gestiona el correu i l'agenda electrònica, utilitzant aplicacions específiques. Criteris d'avaluació:  
a)  S'ha utilitzat l'aplicació de correu electrònic.  
b)  S'ha identificat l'emissor, destinatari i contingut en un missatge de correu.  
c)  S'han aplicat filtres de protecció de correu no desitjat.  
d)  S'ha canalitzat la informació a tots els implicats.  
e)  S'ha comprovat la recepció del missatge.  
f)  S'han organitzat les safates d'entrada i eixida.  
g)  S'ha registrat l'entrada o eixida de correus.  
h)  S'han imprés, arxivat o eliminat els missatges de correu.  
i)  S'han aplicat les funcions i utilitats que ofereix l'agenda electrònica com a mètode d'organització del departament.  
j)  S'han connectat i sincronitzat agendes de l'equip informàtic amb dispositius mòbils.  
  
6. Elabora presentacions multimèdia de documents i informes, utilitzant aplicacions específiques.  
Criteris d'avaluació:  
a)  S'ha realitzat una anàlisi i selecció de la informació que es vol incloure.  
b)  S'han inserit diferents objectes (taules, gràfics, fulls de càlcul, fotos, dibuixos, organigrames, arxius de so i vídeo, entre d'altres).  
c)  S'ha distribuït la informació de manera clara i estructurada.  
d)  S'han animat els objectes segons l'objectiu de la presentació.  
e)  S'han creat presentacions per a acompanyar exposicions orals.  
f)  S'han realitzat presentacions relacionades amb informes o documentació empresarial.  
  
Duració 132 hores  
Continguts bàsics:  
  
Gestió d'arxius i cerca d'informació:  
-  Internet i navegadors.  
-  Utilitat dels navegadors.  
-  Descàrrega i instal·lació d'aplicacions, programes i utilitats a través de la web.  
-  Eines Web 2.0: blogs, wikis, serveis d'allotjaments de vídeos i imatges i xarxes socials, entre d'altres.  
-  Compressió i descompressió d'arxius.  
-  Cercadors d'informació.  
-  Importació/exportació de la informació.  
-  Tècniques d'arxiu.  
-  L'arxiu informàtic. Gestió documental.  
Elaboració de fulls de càlcul:  
-  Estructura i funcions.  
-  Instal·lació i càrrega de fulls de càlcul.  
-  Disseny.  
-  Edició de fulls de càlcul.  
-  Gràfics.  
-  Tractament de dades.  
-  Altres utilitats.  
-  Gestió d'arxius.  
-  Impressió de fulls de càlcul.  
-  Interrelacions amb altres aplicacions.  
Creació de documents amb processadors de text:  
-  Estructura i funcions.  
-  Instal·lació i càrrega.  
-  Disseny de documents i plantilles.  
-  Edició de textos i taules.  
-  Gestió d'arxius.  
-  Impressió de textos.  
-  Interrelació amb altres aplicacions.  
-  Opcions avançades.  
  
Gestió integrada d'arxius:  
-  Arxius integrats per diverses aplicacions: full de càlcul, base de dades, processador de textos, gràfics i altres.  
-  Enregistrament, transmissió, recepció i compressió. Dispositius de captació i reproducció.  
-  Contingut visual i/o sonor.  
-  Objectiu de la comunicació dels continguts.  
-  Inserció en altres mitjans o documents.  
-  Obsolescència i actualització.  
Gestió de correu i agenda electrònica:  
-  Tipus de comptes de correu electrònic.  
-  Entorn de treball: configuració i personalització.  
-  Plantilles i signatures corporatives.  
-  Fòrums de notícies (news): configuració, ús i sincronització de missatges.  
-  La llibreta d'adreces: importar, exportar, afegir contactes, crear llistes de distribució, posar la llista a la disposició d'altres aplicacions ofimàtiques.  
-  Gestió de correus: enviar, esborrar, guardar i fer còpies de seguretat, entre d'altres.  
-  Gestió de l'agenda: cites, calendari, avisos i tasques, entre d'altres.  
-  Sincronització amb dispositius mòbils.  
Elaboració de presentacions:  
-  Estructura i funcions.  
-  Instal·lació i càrrega.  
-  Procediment de presentació.  
-  Utilitats de l'aplicació.  
-  Procediment de protecció de dades. Còpies de seguretat.  
-  Interrelacions amb altres aplicacions  
Orientacions pedagògiques.  
Aquest mòdul professional conté la formació necessària per a exercir la funció d'utilització d'aplicacions informàtiques d'oficina per a la realització de tasques administratives relacionades amb el comerç internacional.  
La utilització d'aplicacions informàtiques d'oficina per a la realització de tasques administratives inclou aspectes com:  
- Confecció, registre i control de tota la documentació administrativa generada en l'empresa.  
- Gestió i control dels arxius d'informació empresarial.  
- Registre de les operacions més comunes relacionades amb l'activitat comercial de l'empresa.  
- Confecció de la documentació i gestió i control de les obligacions tributàries derivades de l'activitat comercial.  
Les activitats professionals associades a aquesta funció s'apliquen en:  
- Comunicacions de tota mena.  
- Atenció al client.  
- Processament de dades.  
- Documentació.  
- Tramitació.  
- Registre.  
  
La formació del mòdul contribueix a aconseguir els objectius generals b), e), h), i), n), ñ) i o) del cicle formatiu, i les competències b), l), m) n) ñ) i o) del títol.  
Les línies d'actuació en el procés d'ensenyament-aprenentatge que permeten aconseguir els objectius del mòdul versaran sobre:  
- L'anàlisi dels canvis i novetats que es produeixen en el mercat d'aplicacions informàtiques.  
- La instal·lació i actualització d'aplicacions.  
- L'elaboració de documents (manuals, informes i parts d'incidència, entre d'altres).  
- L'assistència i resolució de problemes en l'explotació d'aplicacions.  
  
Professorat  
  
Atribució docent  
  
Mòduls professionals Especialitat del professorat Cos  
Ofimàtica i Procés de la Informació en el Comerç Internacional Processos Comercials  
Processos de Gestió Administrativa Professors d'Ensenyament Secundari  
Professors tècnics de Formació Professional  
  
  
  
  
ANNEX II  
Proposta d'intervenció metodològica:   
missions comercials i simulació d'empreses  
  
La integració dels continguts dels diferents mòduls professionals és necessària per a facilitar la transició cap a la realitat laboral a la qual s'enfronta l'alumnat en concloure els seus estudis.  
La metodologia proposada per a treballar de forma integrada mòduls professionals es basa en els principis de l'aprenentatge col·laboratiu, mitjançant la introducció de reptes i projectes i haurà de tindre el seu reflex en la modificació dels actuals espais d'aprenentatge, a fi de reconvertir l'aula tradicional en espais polivalents, que faciliten la innovació i estimulen la creativitat.  
Es proposen dues actuacions a implementar en mòduls professionals del segon curs del cicle:  
a) Missions comercials (els mòduls professionals en els quals es pot introduir són els de Negociació Internacional i/o Màrqueting Internacional i/o Sistemes d'Investigació de Mercats i/o Projecte).  
b) Simulació d'empreses (es pot treballar en tots els mòduls de segon curs).  
a) Missions comercials  
Les missions comercials són una visita col·lectiva concertada, realitzada d'acord amb un pla, que un grup de representants d'empreses d'un país organitza per a augmentar el seu comerç amb un altre país. Demostra interés per augmentar el comerç entre el país d'origen i el país de destinació.  
En general, les missions comercials tenen com a objectiu ampliar els mercats exteriors, a fi de fomentar les possibilitats de venda i l'establiment de sucursals i/o agències, o bé reunir informació de la qual es derive un benefici per a futures exportacions.  
En l'àmbit educatiu la idea consisteix a proposar a una petita o mitjana empresa (empresa patrocinadora) -que dispose d'un producte exportable i que no exporte al mercat que es trie com a destí- l'oportunitat que l'alumnat del cicle de Comerç Internacional prepare i implemente (sobre la base de la informació que els subministre l'empresa) una missió comercial al mercat de destí.  
Els objectius fonamentals de la missió comercial consisteixen a estudiar les possibilitats d'exportar els productes de l'empresa patrocinadora al mercat objectiu, donar a conéixer els seus productes en aquest mercat i contactar amb possibles clients o distribuïdors dels seus productes.  
L'empresa patrocinadora s'obliga a subministrar tota la informació real necessària perquè la missió es puga desenvolupar amb possibilitats d'èxit.  
L'elecció del mercat de destí correspon a l'equip educatiu i la cerca de l'empresa patrocinadora a l'alumnat.  
L'acció es desenvolupa en 3 fases:  
- la preparació de la missió  
- les accions a desenvolupar sobre el terreny  
- el seguiment de la missió.  
Les principals actuacions a desenvolupar en cadascuna de les fases són:  
b) Simulació d'empreses  
La simulació d'empreses és una metodologia d'aprenentatge que es caracteritza per la reproducció de situacions reals de treball.  
L'alumnat s'integra en un context on es viu l'ambient laboral i es donen les condicions d'una relació de treball, que facilita l'entrenament de situacions, tasques i processos per a obtindre una millora en el procés d'aprenentatge.  
És una metodologia activa amb un component clarament professionalitzador, que promou l'aprenentatge per mitjà de l'experiència.  
Atés que es tracta d'alumnat de Comerç Internacional, la simulació inclourà la connexió a xarxes d'empreses simulades d'àmbit internacional.  
Es proposa la connexió a alguna central de simulació, que done accés a alguna xarxa internacional d'empreses simulades.  
Les principals tasques a desenvolupar en la simulació, relacionades específicament amb el comerç internacional de mercaderies, serien les següents:  
- Cerca d'informació en bases de dades de la central de simulació  
  
- Elecció de mercats objectius  
- Dissenyar les polítiques de màrqueting mix adequades per a cada mercat objectiu  
- Actuacions relacionades amb el comerç electrònic  
- Negociació de contractes internacionals  
- Negociació de l'incoterm i del mitjà de transport a utilitzar  
- Tramitació administrativa i fiscal de la documentació associada a l'operatòria intracomunitària (introduccions i expedicions)  
- Negociació i utilització de diferents mitjans de pagament internacionals, en particular de crèdits documentaris  
- Documentació comercial relacionada amb la compravenda amb tercers països  
- Tramitació d'assegurances relacionades amb el transport internacional de mercaderies (contractació, gestió d'incidències?)  
- Tramitació duanera d'operacions amb tercers països (importacions i exportacions)  
- Tramitar la documentació associada al transport internacional de mercaderies amb diferents mitjans de transport  
- Gestió de l'IVA en el comerç internacional